Марко Ганчев
Шкафандър

chitanka.info

А пък съседското момче Александър,

като се напъха в нашия шкаф.

— Това — вика — не е шкаф, а скафандър.

— Александре — казвам му, — не си прав.

Излизай, ще стане беля.

Пъдих го, пъдих, та чак ми призля:

скафандър било, та скафандър.

Е, добре, драги ми Александър,

съгласен съм, ти си прав,

това наистина не е шкаф,

а шкафандър.

Ама много внимавай, чу ли,

защото вътре има сладко от дюли,

има кесия с леща,

и кесия с боб има,

и още сума храна, необходима

за един бъдещ космонавт.

Гледай да не падне

от горния рафт!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.